Sandister Tei

**Sandister Tei** ( ) nyɛla Ghana nima pohim zuɣu ninvuɣ'so *Wikipedia co-founder*, Jimmy Wales ni daa n zaŋ Wikimedian of the Year yuli la n-ti silimin goli October yuuni 2020 puuni Wikimania 2020 saha la ni. O nyɛla *co-founder* ka lahi n-nyɛ ŋun tabiri n tohiri n niŋdi Wikimedia Ghana User Group puuni.
## O piligu biɛhigu mini shikuru baŋsim
Bɛ daa n doɣila Tei Accra, Ghana. O daa n chaŋla Achimota School n ti n-niŋ o bohimbunima n naai ka daa n tuɣi n chaŋ University of Ghana puuni n daa ti n niŋ o bohimbu *Geography* puuni. Nimaani ka o daa na m be ka bɛ ni m boli shɛba ni Tullow Group nima la daa n yina nti n-ti o *scholarship* yuuni 2013 la puuni ni o tuɣi n-niŋ o *master's degree* *international journalism* puuni Cardiff University puuni.
## O tuma
Tei ni daa na n niŋdi o *master's degree* Cardiff University puuni saha shɛli maa, o daa chaŋmi n ti n kpe Al Jazeera's digital channel AJ+ yuuni 2014 la puuni. Din nyaaŋa ka o daa n chaŋ Joy FM puuni n ti tumdi ka n-nyɛ *social media executive* ka daa lahi n yi nimaani n chaŋ Citi FM n ti n-nyɛ *multimedia journalist*.

Tei daa lahi nyɛla ŋun daa n chaŋ nti n kpe bɛ ni m boli shɛli ni Traffic Avenue drive time show puuni nti n-nyɛ *side-kick* n-ti Jessica Opare-Saforo. Ŋuna n daa lahi n-nyɛ lahabalitira n-ti Tech and Social Media trends award-winning Citi Breakfast Show puuni.

Ŋuna n daa na n-nyɛ *Deputy Programs Manager* n-ti Citi FM mini Citi TV zaa poi ka daa naain n yi nimaani.

Tum'shɛŋa o ni n tumdi pohima zuɣu puuni ŋɔ nyaaŋa, Tei daa lahi n nyɛla *digital media trainer* so ŋun n wuhiri Young African Leaders Initiative, Voice of America, Office of the Mayor of Accra nima.

Tum yuuni 2021 la puuni zaa ka Tei daa m pili n tumdi n-tiri Wikimedia Foundation.
## O tuma Wikimedia puuni

Tei n-nyɛ *co-founder* n-ti Wikimedia Ghana User Group, din nyɛ *community of Ghanaian Wikimedians* shɛli bɛ ni daa n kpa yuuni 2012 puuni la. O ni n tohiri n niŋdi tum'shɛŋa di puuni shɛŋa n-nyɛ, ŋuna n yulindi ninvuɣ'pala ban yoli n kpe Wikipedia ni bɛ ti m pili tohibu zuɣu ni tum'shɛŋa din gba n jɛndi niriba bobu nima puuni. O daa lahi nyɛla ŋun n tabi n sɔŋ ka bɛ m bo soya ni bɛ m pili launch *petition* n jɛndi Freedom of Panorama din m be Ghana yuuni 2018 la puuni  Accra puuni.

Ŋuna n daa n zani n-ti Wikimedia Ghana User Group Washington DC puuni ni o mini *organizers of 2012 [[Wikimania]]* nima di fiila zaŋ kpa so'shɛŋa bɛ ni yɛn n kpuɣi ka Africa kaya ni taada mini di yɛlikam kpe Wikipedia zuɣu. Yuun'shɛli din daa m paya la puuni, o daa n chaŋla  Wikimania ʒinahigu shɛli din daa n niŋ Hong Kong puuni, din daa n-nyɛ *formal meetup* n-ti Africa *editors* la. Ŋuna n daa n-nyɛ tuuli Ghana nira ŋun nyɛ paɣa ka chaŋ lala laɣingu maa. O daa nyɛla ŋun mali nuu timbu  din daa n niŋ Berlin ka di niiya nyɛ ni di bo pahibu n niŋ *coverage on African topics* Wikimedia projects zuɣu. O niiya kpeeni daa nyɛmi ni o "maan m mali n zali" ka lahi "n nya n lihi binyɛra yaɣa dabamdabam zuɣu".

Ŋuna ka *Wikipedia co-founder*, Jimmy Wales daa n zaŋ Wikimedian of the Year yuli la n-ti silimin goli October biɛɣu pia ni anu dali, yuuni 2020 puuni, YouTube mini Facebook pohim zuɣu puuni. Bɛ daa m pohiya ka m paɣi Tei ni o kpaŋmaŋa lala *Wikimedia projects' coverage of the [[COVID-19 pandemic]]* din daa n niŋ Ghana tingbani puuni ni di sɔŋ n zali *permanent record* di bahi m bahindi di barina nima nimaani. Gorim soya yɛligola zuɣu, Wales daa bi tooi n zaŋ lala pin'gahindili ŋɔ n-ti Tei ka maan din di n tu shɛm o maŋmaŋa, amaa ka daa lee n zaŋ *[[Zoom Video Communications|Zoom]] call* n di o fiila.
## Tum'shɛŋa o ni lahi n tumda
Saha shɛli o ni daa na m be Wales, o daa nyɛla ŋun n nya *depression,* tibiri shɛli bɛ ni daa n-ti o maa daa nyɛla din n sɔŋsi n taɣi o halli mini o *grades* zaa; din nyaaŋa ka o daa n kpa Purple People, din daa n-nyɛ mental health support group (di bi lahi n tumdi punpoŋɔ ) n-ti daadam shɛba ban daa n mali lala mood disorders ŋɔ yuma poi ka o maŋmaŋa daa naain n gbaai lala *depression* doro maa.

## A ni tooi lahi n nya
* List of Wikipedia people

## Kundivihira
 
## External links
* 
*